als_Latn dik_Latn sag_Latn
Ende pa kaluar 24 orë nga nënshkrimi i marrëveshjes së dytë të Minskut për vendosjen e paqes në lindje të Ukrainës, në rajonin e Donjeckut dhe Luhanskut ka patur serish luftime. Mediat ruse raportojnë së në këto dy qytete janë shënuar luftimet më të ashpra të muajve të fundit, ndërsa evidentojnë se pakti hyn në fuqi ditën e shtunë. Si pasojë e shkëmbimit të zjarrit 11 vetë kanë humbur jetën, tete nga të cilët janë ushtarë ukrainas. Bashkimi Evropian dhe Shtetet e Bashkuara të Amerikës kanë paralajmëruar Rusinë se do të përballet me sanksione tepër të ashpra në rast se pakti “Minsk 2” nuk respektohet. Kancelarja Angela Merkel ka deklaruar se do të ngrijë asetet dhe do të vendos ndalimin e qarkullimit të 19 personave tepër të rëndësishëm në Rusi nëse marrëveshja nuk zbatohet në terren.
als_Latn